Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2021/C 83/11)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

YHTENÄISEN ASIAKIRJAN MUUTTAMISTA KOSKEVAN VAKIOMUUTOKSEN TIEDOKSI ANTAMINEN

”GIGONDAS”

PDO-FR-A0143 – AM02

Tiedonannon päivämäärä: 14.12.2020

HYVÄKSYTYN MUUTOKSEN KUVAUS JA PERUSTELUT

1. Välittömässä läheisyydessä sijaitseva alue

Lisätään Visanin ja Mazanin kunnat Vauclusen departementin välittömässä läheisyydessä sijaitsevaan alueeseen kuuluvien kuntien luetteloon.

Määriteltyyn alueeseen rajoittuvien Visanin ja Mazanin kuntien lisääminen luetteloon on omiaan tukemaan nimityksen kehittämistä kunnioittaen sen peruselementtejä ja erityisesti inhimillistä yhteyttä. Nimityksen suojelemisesta ja hallinnoimisesta vastaava yhdistys korostaa niiden toimijoiden merkitystä, jotka osallistuvat nimityksen kehittämiseen ja joilla on viininvalmistusrakenteet näissä kahdessa kunnassa.

Tämä muutos vaikuttaa yhtenäiseen asiakirjaan ja sisällytetään kohtaan ”Lisäedellytykset – välittömässä läheisyydessä sijaitseva alue”.

YHTENÄINEN ASIAKIRJA

1. Tuotteen nimi

Gigondas

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viinin tai viinien kuvaus

Kuohumattomat roseeviinit

Viinien luonnollinen alkoholipitoisuus on vähintään 12,5 tilavuusprosenttia.

Pakkausvaiheessa:

Käymiskykyisten sokereiden (glukoosin ja fruktoosin) pitoisuus on enintään 3 grammaa litrassa.

Muut analyyttiset perusteet ovat unionin sääntelyn mukaisia.

Puna- ja roseeviinit valmistetaan pääasiassa lajikkeista Grenache N, Syrah N ja Mourvèdre N.

Grenache N -lajike tuo viinisekoituksiin tanniineja ja pyöreyttä. Kohtalaisina määrinä lisättynä viinin luonnetta kunnioittaen Syrah N -lajike vahvistaa väriä, aromaattista voimakkuutta ja kypsymiskykyä.

Mourvèdre N -lajike täydentää korkean hapettumisenestokykynsä ansiosta Grenache N -lajiketta erinomaisesti. Se lisää maun monivivahteisuutta, antaa mausteisuutta ja soveltuu täydellisesti kypsytettäväksi puuastiassa.

Vaikka roseeviinien osuus tuotannosta on hyvin pieni, viinit ansaitsevat runsaasti huomiota erityisesti täyteläisyytensä vuoksi. Niiden väri on voimakkaan ruusunpunainen, jossa on violetin vivahteita. Tuoksussa erottuvat manteli ja keitetyt marjat. Suutuntuma on huumaava ja tasapainoinen.

Yleiset analyyttiset ominaisuudet Kokonaisalkoholipitoisuus enintään (til-%): 14,5 Todellinen vähimmäisalkoholipitoisuus (til-%) Kokonaishappopitoisuus vähintään: milliekvivalenttia litrassa Haihtuvien happojen pitoisuus enintään (milliekvivalenttia litrassa): 14,28 Kokonaisrikkidioksidipitoisuus enintään (mg/litra):

Kuohumattomat punaviinit

Viinien luonnollinen alkoholipitoisuus on vähintään 12,5 tilavuusprosenttia.

Pakkausvaiheessa:

— omenahappopitoisuus on pakkausvaiheessa enintään 0,4 grammaa litrassa

— polyfenolien kokonaismäärä on vähintään 45

— käymiskykyisten sokereiden (glukoosin ja fruktoosin) pitoisuus on enintään 3 grammaa litrassa.

Muut analyyttiset perusteet ovat unionin sääntelyn mukaisia.

Puna- ja roseeviinit valmistetaan pääasiassa lajikkeista Grenache N, Syrah N ja Mourvèdre N.

Grenache N -lajike tuo viinisekoituksiin tanniineja ja pyöreyttä. Kohtalaisina määrinä lisättynä viinin luonnetta kunnioittaen Syrah N -lajike vahvistaa väriä, aromaattista voimakkuutta ja kypsymiskykyä.

Mourvèdre N -lajike täydentää korkean hapettumisenestokykynsä ansiosta Grenache N -lajiketta erinomaisesti. Se lisää maun monivivahteisuutta, antaa mausteisuutta ja soveltuu täydellisesti kypsytettäväksi puuastiassa.

Punaviini on pitkäikäinen viini, jonka väri vaihtelee kirkkaasta rubiinista tummaan granaatinpunaiseen. Viini on ryhdikäs ja runsas, ja tuoksuu nuorena erittäin kypsille punaisille ja tummille marjoille ja hedelmille. Tuoksu kehittyy luontoa kuvastaviksi aluskasvillisuuden ja tryffelien vivahteiksi.

Yleiset analyyttiset ominaisuudet Kokonaisalkoholipitoisuus enintään (til-%): 14,5 Todellinen vähimmäisalkoholipitoisuus (til-%) Kokonaishappopitoisuus vähintään: milliekvivalenttia litrassa Haihtuvien happojen pitoisuus enintään (milliekvivalenttia litrassa): 17,3 Kokonaisrikkidioksidipitoisuus enintään (mg/litra):

5. Viininvalmistusmenetelmät

a. Erityiset viininvalmistusmenetelmät

Viiniköynnöksen kasvatustapa

Viljelymenetelmä

— Rivien välinen etäisyys saa olla enintään 2,50 metriä.

— Kullakin köynnöksellä on enintään 2,50 neliömetriä maa-alaa. Pinta-ala saadaan kertomalla rivien väliset etäisyydet rivillä olevien köynnösten välisellä etäisyydellä.

— Samalla rivillä olevien köynnösten välinen etäisyys on 0,80–1,25 metriä.

— Viiniköynnökset leikataan matalaleikkauksena (Gobelet- tai Royat -leikkaus) siten, että niihin jää enintään 6 kannusversoa. Kussakin kannusversossa on enintään 2 silmua.

— Royat-leikkaustavassa muotoilu- tai nuorennusjakso on enintään kaksi vuotta. Tänä aikana sallitaan yksinkertainen Guyot-leikkaus, jossa satoversoon jätetään enintään 8 silmua ja kannusversoon enintään 2 silmua.

Keinokastelu on sallittu.

Viininvalmistusmenetelmät

Erityinen viininvalmistusmenetelmä

— Korjattujen rypäleiden kaikenlainen lämpökäsittely yli 40 °C:ssa on kielletty.

— Puunpalasten käyttö on kielletty.

— Viininvalmistukseen tarkoitetun hiilen käyttö yksinään tai valmisteisiin sekoitettuna on kielletty roseeviinien valmistuksessa.

Edellä mainittujen sääntöjen lisäksi näitä viinejä koskevien viininvalmistusmenetelmien on oltava unionin tasolla sekä Ranskan maaseutu- ja merikalastuslaissa (Code rural et de la pêche maritime) säädettyjen vaatimusten mukaisia.

b. Enimmäistuotokset

40 hehtolitraa hehtaaria kohti

6. Rajattu maantieteellinen alue

Rypäleet on korjattava ja viiniytettävä sekä viini valmistettava ja jälkikäsiteltävä Gigondasin kunnan alueella Vauclusen departementissa.

7. Pääasiallinen rypälelajike (pääasialliset rypälelajikkeet)

Grenache N

Mourvèdre N – Monastrell

Syrah N – Shiraz

8. Yhteyden tai yhteyksien kuvaus

Rhônen laakson eteläisissä viinitarhoissa, jotka on tunnustettu nimityksellä ”Cru des Côtes du Rhône”, tarkistetun alkuperänimityksen ”Gigondas” alue liittyy erottamattomasti Dentelles de Montmirailin kalkkikivivuoristoon, jonka vaikuttava ja näyttävä pinnanmuodostus on syntynyt eroosion tuloksena. Maantieteellinen alue sijaitsee Gigondasin kunnassa Vauclusen departementissa. Viiniviljelykset sijaitsevat 160–400 metrin korkeudessa suojassa kesän liialliselta auringonpaisteelta. Sijainti rinteillä suojaa sitä sumuilta ja keväthallalta ja takaa joka vuosi säännöllisen sadon. Ilmasto on Provencen alueelle tyypillinen vastakohtien ilmasto, jota leimaavat Välimeren kesän kuumuus ja voimakkaat mistraalituulet. Kuten koko Välimeren alueella, sateet voivat olla rajuja päiväntasausten aikaan.

Jo kahden vuosituhannen ajan Dentelles de Montmirailin juurella sijaitseva Gigondasin kylä on elänyt pääasiassa viiniköynnöksistä. Toisen roomalaislegioonan sotilaat perustivat ensimmäiset viinitilat. Gigondas-viinien tuotanto ja maine kasvoivat kasvamistaan 1800-luvulla. Tämän maineen ansiosta viineille haettiin Gigondas-alkuperänimitystä 6. toukokuuta 1919 annetun lain perusteella jo vuonna 1924.

Alun perin tarkistetun alkuperänimityksen ”Côtes du Rhône” (19. marraskuuta 1937 annettu asetus) maantieteelliseen alueeseen kuuluneiden Gigondas-viinien tuotanto tunnustettiin nopeasti viinien laadun ja tunnistettavuuden vuoksi. Kunnan nimi on näin ollen voitu vuodesta 1951 yhdistää luonnostaan tarkistettuun alkuperänimitykseen ”Côtes du Rhône”, ja 6. tammikuuta 1971 annetulla asetuksella tunnustettiin tarkistettu alkuperänimitys ”Gigondas”, joka näin ollen kuuluu Crus des Côtes du Rhône -perheeseen.

Viinit on jaettu kahteen tyyppiin: punaviineihin, joiden osuus tuotannosta on 99 prosenttia, ja pienemmissä määrissä tuotettaviin roseeviineihin. Punaviinit ja roseeviinit valmistetaan pääasiassa lajikkeista Grenache N, Syrah N ja Mourvèdre N.

Punaviini on pitkäikäinen viini, jonka väri vaihtelee kirkkaasta rubiinista tummaan granaatinpunaiseen. Viini on ryhdikäs ja runsas, ja tuoksuu nuorena erittäin kypsille punaisille ja tummille marjoille ja hedelmille. Tuoksu kehittyy luontoa kuvastaviksi aluskasvillisuuden ja tryffelien vivahteiksi.

Vaikka roseeviinien osuus tuotannosta on hyvin pieni, viinit ansaitsevat runsaasti huomiota erityisesti täyteläisyytensä vuoksi. Niiden väri on voimakkaan ruusunpunainen, jossa on violetin vivahteita. Tuoksussa erottuvat manteli ja keitetyt marjat. Suutuntuma on huumaava ja tasapainoinen.

Gigondas, joka tunnettiin aiemmin latinan kielellä ”iloa ja riemua” tarkoittavalla nimellä ”jucunditas”, voidaan perustellusti katsoa kunnaksi, jossa suositaan identiteetiltään vahvojen ja laadustaan pitkään tunnettujen viinien tuotantoa.

Kunnan väestö on historiallisesti osannut arvostaa viiniköynnöksille erinomaisesti sopivia alueen luontaisia ominaisuuksia ja kunnioittaa rypäleenviljelyn tuloksena syntyvän raaka-aineen omaleimaisuutta.

Viiniviljelykset sijaitsevat keskellä rautatammien ja oliivipuiden muodostamaa upeaa maisemaa, joka hyötyy synnyttämästään paikallisilmastosta, ja ne on istutettu läpäisevään maaperään, mikä vähentää valumaveden aiheuttamaa eroosiota ja mahdollistaa huolellisesti valittujen lohkojen nopean kuivumisen. Maaperässä on yleensä vedensääntelyä edistävää savimassaa ja runsaasti kiviä, mikä toisaalta edistää kuivumista ja millä toisaalta on hyvin myönteinen terminen vaikutus rypäleiden kypsymisvaiheessa. Rhônen sumujen yläpuolella sijaitsevien rinteiden korkeuden (160–400 metriä) ja niiden viettävyyden (pohjoiseen ja luoteeseen) ansiosta vältytään niin liialliselta auringonpaisteelta kuin keväthallaltakin.

Gigondasin kunnan ilmasto mahdollistaa hyötymisen kaikista Provencen ilmaston eduista: auringonpaisteesta ja kylmästä ja kuivasta mistraalituulesta, joka rajoittaa sienitautien kehittymistä ja edistää rypäleiden luonnollista väkevyyttä. Samalla Dentelles de Montmirail -vuorijonon tarjoaman suojan ansiosta vältytään näiden haittavaikutuksilta.

Nämä tekijät yhdistettyinä viininviljelijöiden työhön ja osaamiseen, jotka ilmenevät etenkin rypälelajikkeiden valinnassa ja viinisadon kunnioittamisessa pakollista lajittelua edellyttämällä, ovat kahden vuosituhannen ajan mahdollistaneet Gigondas-nimityksellä tuotettujen viinien tunnustamisen ja maineen kehittämisen sekä ennen kaikkea niiden identiteetin säilyttämisen.

9. Olennaiset lisäedellytykset (pakkaus, merkinnät, muut vaatimukset)

Välittömässä läheisyydessä sijaitseva alue

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Viiniyttämistä sekä viinien valmistusta ja jälkikäsittelyä koskevan poikkeuksen mukaisesti määritelty välittömässä läheisyydessä sijaitseva alue muodostuu Vauclusen departementin seuraavien kuntien alueesta: Aubignan, Le Barroux, Beaumes-de-Venise, Beaumont-du-Ventoux, Bédarrides, Bollène, Buisson, Caderousse, Cairanne, Camaret-sur-Aigues, Caromb, Carpentras, Châteauneuf-du-Pape, Courthezon, Le Crestet, Entrechaux, Faucon, Jonquières, Lafare, Lagarde-Paréol, Lamotte-du-Rhône, Lapalud, Loriol-du-Comtat, Malaucène, Mazan, Mondragon, Mornas, Orange, Piolenc, Puymeras, Rasteau, Roaix, La Roque-Alric, Sablet, Sainte-Cécile-les-Vignes, Saint-Hippolyte-le-Graveyron, Saint-Léger-du-Ventoux, Saint-Marcellin-lès-Vaison, Saint-Romain-en-Viennois, Saint-Roman-de-Malegarde, Sarrians, Séguret, Sérignan-du-Comtat, Sorgues, Suzette, Travaillan, Uchaux, Vacqueyras, Vaison-la-Romaine, Vedène, Villedieu, Violès ja Visan.

Merkintöihin liittyvät täydentävät maininnat

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöihin liittyvät täydentävät säännökset

Edellytyksen kuvaus:

a) Tarkistetun alkuperänimityksen saaneiden viinien merkinnöissä voidaan täsmentää pienemmän maantieteellisen yksikön nimi seuraavin edellytyksin: — kyseessä on maarekisterissä oleva paikka — paikka on mainittu satoilmoituksessa.

b) Tarkistetun alkuperänimityksen saaneiden viinien merkinnöissä voidaan täsmentää suurempi maantieteellinen yksikkö ”Cru des Côtes du Rhône” tai ”Vignobles de la Vallée du Rhône”. Suuremman maantieteellisen yksikön ”Vignobles de la Vallée du Rhône” käyttöedellytykset on tarkennettu sopimuksessa, jonka asianomaiset alkuperänimitysten suojelusta ja hallinnoinnista vastaavat eri yhdistykset ovat allekirjoittaneet.

Linkki tuote-eritelmään

https://info.agriculture.gouv.fr/gedei/site/bo-agri/document_administratif-390b3134-5e0e-48c1-a6ed-8dae06798096

(1) EUVL L 9, 11.1.2019, s. 2.